[{"text_idx": "#000002", "text": "Rydym yn byw mewn cymdeithas sy\u2019n llawn anghydraddoldebau, gormes a gwahaniaethu, ac mae rhai ohonynt wedi\u2019u gwreiddio mor ddwfn fel prin y mae llawer ohonom yn sylwi arnynt. Mae Cwmpas bob amser wedi ystyried Tegwch, Amrywiaeth a Chynhwysiant o ddifrif, ond rydym bellach yn cymryd camau i ddyfnhau ein dealltwriaeth o sut mae cymdeithas yn creu a pharhau a\u0302 braint a gormes."}, {"text_idx": "#000004", "text": "Mae\u2019r datganiad hwn yn cyd-fynd a\u0302 darpariaethau Deddf Cydraddoldeb 2010 sy\u2019n amddiffyn grwpiau penodol rhag gwahaniaethu ar sail eu nodwedd warchodedig:"}, {"text_idx": "#000005", "text": "Beth ydym ni wedi\u2019i wneud hyd yma?"}, {"text_idx": "#000010", "text": "Rydym yn gwerthfawrogi ein staff yn fawr ac yn cydnabod bod gan bawb rywbeth i\u2019w gyfrannu at y sgwrs hon. Felly, byddwn yn sicrhau bod cefnogwyr a chynghreiriaid ym mhob rhan o\u2019r sefydliad."}, {"text_idx": "#000011", "text": "Rydym wedi ymrwymo i bob agwedd ar arferion gwrthormesol a gwrthwahaniaethol. Rydym eisiau bod yn sefydliad nad yw\u2019n esgus cefnogi ond sy\u2019n cymryd camau gweithredol i wneud gwahaniaeth ac ysgogi newid. Mae hyn yn golygu gofyn cwestiynau anghyfforddus yngly\u0302n a\u0302\u2019n prosesau, ein diwylliant a\u2019n hymddygiadau oherwydd, er bod tegwch wastad wedi bod yn hollbwysig i ni, rydym yn gwybod bod gennym fwy i\u2019w wneud. Byddwn yn rhoi sylw gofalus i ofynion Cynllun Gweithredu Cymru Wrth-hiliol Llywodraeth Cymru ac yn cyfrannu at wneud Cymru yn genedl wrth-hiliol."}, {"text_idx": "#000014", "text": "Diwylliant: Bydd pawb yn Cwmpas yn deall bod ymrwymiad i Degwch, Amrywiaeth a Chynhwysiant yn sail i\u2019n holl berthnasoedd a\u0302 chydweithwyr, cleientiaid a rhanddeiliaid. Dangosir hyn yn ein hymddygiadau pob dydd. Byddwn yn monitro cysondeb ein hymagwedd, gan wirio canlyniadau\u2019n rheolaidd yn erbyn ein cynllun gweithredu a chryfhau polisi\u0308au a gweithdrefnau fel y bo\u2019r angen.\nCydgynhyrchu: Byddwn yn darparu ein gwasanaethau mewn ffordd sy\u2019n mynd i\u2019r afael ag anghydraddoldeb a gwahaniaethu, gan weithio ar y cyd a\u0302 phobl sydd a\u0302 phrofiad bywyd wrth ddylunio ein gwasanaeth. Byddwn yn monitro pwy sy\u2019n defnyddio ein gwasanaethau ac yn gwneud newidiadau os nad yw pobl sy\u2019n cael eu tangynrychioli yn cael atynt.\nGyrfa: Byddwn yn recriwtio, hurio a datblygu gweithlu amrywiol, uchel ei berfformiad sy\u2019n adlewyrchu\u2019r cleientiaid, y busnesau cymdeithasol a\u2019r sefydliadau trydydd sector rydym yn eu gwasanaethu.\nCydweithio: Byddwn yn hyrwyddo ac yn annog Tegwch, Amrywiaeth a Chynhwysiant wrth ymgysylltu ac yn ein partneriaethau \u2013 gyda\u2019n cleientiaid, partneriaid, rhanddeiliaid a chynghreiriaid.\nCyfathrebu: Byddwn yn dangos ein hymrwymiad i Degwch, Amrywiaeth a Chynhwysiant yn ein negeseuon mewnol ac allanol. Bydd gweithwyr, cleientiaid a rhanddeiliaid yn deall bod yr ymrwymiad hwn yn ganolog i bopeth rydym yn ei wneud."}, {"text_idx": "#000015", "text": "Dyma ein maniffesto ar gyfer newid wrth i ni barhau a\u0302\u2019n taith tuag at ddod yn sefydliad mwy teg, amrywiol a chynhwysol."}, {"text_idx": "#000017", "text": "Ariennir ein gwaith trwy gontractau a masnach, a thrwy i ni gael ein cefnogi gan amrywiaeth o arianwyr, gan gynnwys Llywodraeth Cymru, yr Undeb Ewropeaidd a Sefydliad y Nationwide."}]